उनके खिलाफ अपराधों में हाल के वर्षों में देश भर में चिंताजनक बढ़ोतरी देखी गई है.
सुरक्षा के नजरिए से महिलाओं को कार्यस्थल और काम पर आने-जाने के दौरान भी खतरों का सामना करना पड़ता है. उनके खिलाफ अपराधों में हाल के वर्षों में देश भर में चिंताजनक बढ़ोतरी देखी गई है. महिलाओं को ताकतवर बनाने के लिए काम कर रहे दिल्ली स्थित संगठन उदयति फाउंडेशन की तरफ से नेशनल स्टॉक एक्सचेंज में सूचीबद्ध 708 कंपनियों से इकट्ठा आंकड़ों के मुताबिक, कार्यस्थल पर यौन उत्पीड़न रोकथाम या पीओएसएच (पॉश) कानून के तहत दर्ज महिला-विरोधी अपराधों में 29 फीसद की बढ़ोतरी हुई और 2022-23 में 1,807 से बढ़कर ये 2023-24 में 2,325 पर पहुंच गए.